text: Psykisk syge: Kom og se. Vi er ikke farlige 
  20 maj 2014 kl. 18.11
  Psykisk syge inviterer festivalgæster i Jelling på citronmåne, kaffe og en god snak i et telt på festivalpladsen. De vil af med myterne om psykisk syge.
  ?Farmors stue? kalder de teltet.
  En af dem, som festivalgæster kan møde i Farmors stue, er 21-årige Tina Pedersen fra Esbjerg, der lider af paranoid skizofreni. 
  Tina har i år sin kæreste Martin med, som kan fortælle om, hvad det vil sige at være pårørende til en psykisk syg.
  - Vi er jo ikke farlige, og man kan ikke se på os, at vi har en sygdom. Vi lever på mange måder som helt almindelige mennesker, og vi har selvfølgelig også ret til kærlighed. Jeg tror ikke, at der er forskel på forholdet mellem mig og min kæreste og alle andre kærestepar, siger Tina Pedersen.
  Farmors stue blev sidste år besøgt af op mod 100 festivalgæster om dagen i løbet af de tre dage, som festivalen stod på.
  